  Туспуктэм: Полина Уразова Майя Бывальцева Шыръям коньдон чотын Ижкарын 2023-тӥ арын ватсаса эшшо ньыль ульчаосын тротуаръёсты тупатъялозы. Со сярысь Удмуртиысь шоркарлэн тӧроез Дмитрий Чистяков Улосвылэн кивалтонъя центрлэн меӵак эфираз 12-тӥ коньывуонэ вераз. Музъем кынтытозь ужъёсты быдэстыны кулэ: – Удмуртской ульчалэн Киров нимо ульчаысен Ленин нимо ульчаозь люкетаз (Ленин нимо ульча пала мыныку бурпалаз, УдГУ-лэн 1-тӥ корпусэз дорын; – Октябрьлы 10 ар ульчалэн Пушкинской ульчаысен Удмуртской ульчаозь люкетаз (Пушкинской ульча пала мыныку бурпалаз); – Широкий пролкалэн Карл маркс нимо ульчаысен Горький нимо ульчаозь люкетаз; – Буммашевской ульчаысь 86 еомеро юрт дорысен Кадет школа дорозь. Оглом 3,4 иськем луоз. Гужем ӵоже «Пешеходный Ижевск» 44 тротуаръёсты но пыдын ветлон сюресъёсты тупатъязы. Тодэ вайытом, 2024-тӥ арын Ижкарын «Кышкыттэм ӟечлыко сюресъёс» йӧскалык ӵектосъя куать сюрес люкетъёсты тупатъялозы. Тегъёс: Удмуртия Ижкар тупатъянужъёс  